กรมท่าอากาศยาน ขานรับนโยบายช่วยเหลือเกษตรกร กระจายผลผลิตทางการเกษตร นำร่องใน 4 ท่าอากาศยานในพื้นที่สวนผลไม้
กรมท่าอากาศยาน ขานรับนโยบายการช่วยเหลือเกษตรกร ในการกระจายผลผลิตทางการเกษตร นำร่องใน 4 ท่าอากาศยานในพื้นที่สวนผลไม้นางอัมพวัน วรรณโก อธิบดีกรมท่าอากาศยาน กล่าวถึง โครงการช่วยเหลือชาวเกษตรกร ในการกระจายผลผลิตทางการเกษตร โดยกรมท่าอากาศยาน ร่วมลงนามความร่วมมือการบริหารจัดการด้านการตลาดเพื่อรองรับผลไม้ ปี 2562 กับกรมการค้าภายใน หน่วยงานภาครัฐเอกชนและสายการบินต่างๆ ในการช่วยเหลือชาวเกษตรกร โดยการเชื่อมโยงการกระจายผลไม้ออกนอกแหล่งผลิตไปยังตลาดปลายทางโดยเร็ว และรณรงค์เพิ่มการบริโภคผลไม้ไทยโดยเฉพาะในช่วงมังคุด เงาะ ลองกอง และผลไม้สดตามฤดูสู่ตลาดมาก ในส่วนของกรมท่าอากาศยาน ปัจจุบันดูแลรับผิดชอบท่าอากาศยาน จำนวน 28 แห่ง ทั่วประเทศ เบื้องต้นได้กำหนดให้ 4 ท่าอากาศยานนำร่องที่อยู่ในโซนภาคใต้ ได้แก่ ท่าอากาศยานนราธิวาส ท่าอากาศยานสุราษฎร์ธานี ท่าอากาศยานนครศรีธรรมราช และท่าอากาศยานชุมพร ซึ่งท่าอากาศยานดังกล่าว อยู่ในพื้นที่จังหวัดที่มีจำนวนผลผลิตทางการเกษตรเป็นจำนวนมาก โดยการสนับสนุนการจัดพื้นที่เพื่อให้เกษตรกรจัดจำหน่ายผลไม้ตามฤดูภายในท่าอากาศยาน ส่วนท่าอากาศยานอื่นๆ ที่อยู่ในความดูแลของ ทย. จะอำนวยความสะดวกในการบริการกล่องบรรจุภัณฑ์ผลไม้ซึ่งเป็นกล่องที่ได้มาตรฐานจากกรมการค้าภายใน ในการโหลดผลไม้ขึ้นเครื่องบินเพื่อความสะดวกให้แก่ผู้โดยสารในการขนย้ายและเพื่อมาตรการความปลอดภัยด้านการบิน โดยผู้โดยสารสามารถติดต่อขอรับกล่องดังกล่าวได้ที่เคาน์เตอร์ประชาสัมพันธ์ ทุกแห่ง สายการบินที่เข้าร่วมโครงการโดยผู้โดยสารสามารถโหลดผลไม้ต่างๆ ได้แก่ เงาะ มังคุด ลองกอง และผลไม้สดอื่นๆ ยกเว้นทุเรียน จะไม่ต้องเสียค่าธรรมเนียมในการโหลด ได้แก่ สายการบินไทยสมายล์ อนุญาตได้เพิ่มน้ำหนักได้เพิ่มเป็น 40 กก. (เดิมได้ 20) สายการบินนกแอร์  ประกอบด้วย นกไลน์ อนุญาตให้โหลด 10 กก. นกเอ็กซ์ตร้าและนกแม็ก อนุญาต 40 กก. (เดิม 20 กก) สายการบินแอร์เอเชีย อนุญาต ให้โหลด 20 กก. และสายการบินบางกอกแอร์เวย์ส อนุญาต 40 กก. (เดิม 20 กก.) โดยมีระยะเวลา 6 เดือน ตั้งแต่เดือน สิงหาคม 2562 - มกราคม 2563